armvectores/hy_wikipedia_2023 huggingface dataset:
Սուուռ Մունամյագի

Սուուռ-Մունամյագի (էստ․՝ Suur Munamägi, թարգմանաբար «Մեծ ձվանման սար» կամ «Մեծ ձու-սար»), լեռ Էստոնիայի Վիրումաա նահանգի Հաանյա շրջանի Հաանյա գյուղի մոտ, Էստոնիայի և ընդհանրապես Մերձբալթիկայի ամենաբարձրադիր կետը։ Բարձրությունը կազմում է 318 մետր ծովի մակերևույթից։ Տեղաբաշխված է Վիրումաա նահանգում, Էստոնիայի հարավարևելյան մասում գտնվող Հաանյա բլրոտ բարձրույթում։


== Աշտարակներ ==

Տարբեր ժամանակներում սարի վրա կառուցվել են 5 աշտարակներ։ Առաջինը կառուցվել է 1812 թվականին, և համաձայն տեղական առասպելներին քանդվել է այն պատճառով, որ նրա բարձրությունը «մոլորության մեջ էր գցում» նավերին։
Երկրորդ աշտարակը կառուցվել է 1870 թվականին, տեղացի պանդոկպանի միջոցներով։ 8 մետր բարձրությամբ աշտարակը սիրված էր տեղաբնակների կողմից հիմնականում պանդոկի պատճառով։
Երրորդ աշտարակը (բարձրությունը 12 մետր) կառուցվել է միևնույն պանդոկի մոտ։
Չորրորդ աշտարակը, արդեն 17 մետր բարձրությամբ, կառուցեցին 1925 թվականին, երբ Էստոնիան արդեն դարձել էր անկախ պետություն։ Շինարարությունը տևել է 3 ամիս։ Աշտարակի հանդիսավոր բացումը տեղի ունեցավ 1925 թվականի հուլիսի 19-ին։ Սակայն շուտով պարզվեց, որ աշտարակի կառուցման համար ընտրված շինանյութը, իսկ այն կառուցվել էր փայտից, հարմար չէր, ինչպես նաև շրջակայքում գտնվող ծառերը խանգարում են շրջահայաց դիտմանը, բարձրությունը նույնպես անբավարար էր։
Հինգերորդ, երկաթ-բետոնյա աշտարակի կառուցումը սկսվեց 1939 թվականին, այժմ աշտարակի բարձրությունը հասավ 25,7 մետրի։ Այս աշտարակը կառուցվել է 36 000 աղյուսներից և 80 տոննա ցեմենտից։ Չնայած աշտարակի կառուցումը ավարտվեց հենց նույն թվականին, նրա հանդիսավոր բացումը հետաձգվեց Երկրորդ համաշխարհային պատերազմի պատճառով։ Պատերազմից հետո 1955 թվականին աշտարակը վերանորոգվեց, իսկ 1969 թվականին ավելացվեց ևս մեկ հարկ։ Ավելացումը բարձրացրեց աշտարակը մինչև 29,1 մետրի։ Ստացված 346,7 մետր բարձրությունից դիտարկման շառավիղը դարձավ մոտ 50 կիլոմետր։
Հաջորդ վերանորոգումը կատարվեց 1998-2004 թվականներին, և 2005 թվականի հուլիսի 24-ին այն հանդիսավոր բացվեց այցելուների համար։


== Արտաքին հղումներ ==
Սուուռ-Մունամյագիի վեբ կայքըArchived 2012-02-12 at the Wayback Machine.
Հոռմա

Հոռմա (էստ․՝ Horma), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստիճան (ճարտարապետություն)

Անվան այլ կիրառումների համար տե՛ս՝ Աստիճան (այլ կիրառումներ)
Աստիճան (աստիճանաքայլ), մշակվել է մարդու ոտքի համար հենարան ծառայելու նպատակով՝ ուղղահայաց վեր բարձրանալու ժամանակ։ Աստիճանների համակարգը, որտեղ աստիճանները դասավորված են մեկը մյուսի վրա՝ անվանում են աստիճանահարթակ։


== Տեսակավորում և կիրառություն ==
Աստիճանները բաժանվում են հետևալ խմբերի․

Ֆրիզային բարձրացում (ճարտարապետութուն)․
Ֆրիզային իջեցում (հարթությանն անմիջապես կից)․
Շարքային․Աստիճանները տարբերակվում են հորիզոնական հարթությամբ քայլքով և ուղղաձիգ (բեռնաբարձման բարձրություն)։ Աստիճանները հաճախ կտրում են, հատկապես կտրուկ աստիճանաքայլի դեպքում, որպեսզի մեծացնեն քայլերի բարձրությունը։ Քայլերի բարձրությունը (j) տատանվում է 12-22 սմ, իսկ լայնությունը՝ (e) պետք է լինի 25-40 սմ։ Այս ցուցանիշները, ինչպես և մյուսները, կախված են աստիճանների նշանակությունից։ Օրինակ, 12-40 սմ հարաբերությունը օգտագործվում է արտաքին աստիճանների, այգիների և այնպիսի վայրերում, որտեղ բացակայում են սարքավորումները հատուկ կարիքներ և սահմանափակումներ ունեցող անձանց համար։ 22-25 սմ հարաբերությունը օգտագործվում է նկուղային, հրդեհային և էվակուացիոն պայմանների համար։ Աստիճանների ամենաօպտիմալ չափերը քայլելու համար հանդիսանում է 15-30 սմ-ն։

Տեսակի բանաձևեր աստիճանների բարձրության և լայնության համար։ Սա բանաձև է քայլի, անվտանգության և հարմարության համար։ Քայլի բանաձևը դրանցից ամենակարևորն է։


== Բանաձևեր ==
Հարմարավետության բանաձև՝ e — j = 12 սմ․
Քայլի բանաձև՝ 2 j + e = 62 (60-64) սմ (հիմնական բանաձև)․
Անվտանգության բանաձև՝ e + j = 46 սմ․Չնայած դրան, կան նաև այլ տարբերակներ․


=== Թույլատրելի շեղումներ ===
Քայլք՝ 26 ≤ e ≤ 32 в միջինը՝ 29․
Բարձրություն՝ 14 ≤ j ≤ 20 միջինը՝ 17․
Քայլի բանաձև՝ 60 ≤ 2 j + e ≤ 66 միջինը՝ 63 (62)․
Հարմարավետության բանաձև՝ e — j միջինը՝ 12․
Անվտանգության բանաձև՝ 45 ≤ e + j ≤ 47 միջինը՝ 46․


==== Մետաղական աստիճանաքայլ ====
Մետաղական աստիճանաքայլերը մեծ մասամբ կիրառվում են արդյունաբերական կառույցներում։ Եթե մասնավոր շինարարության դեպքում կարող են ընտրել, որ շինանյութն է ավելի նպատակահարմար (փայտ, էկո-շինանյութեր), ապա արդյունաբերության դեպքում մետաղը մնում է միակ հնարավոր տարբերակը։
Մետաղական աստիճանաքայլերն անգնահատելի են արդյունաբերության մեջ, նրանք շատ ամուր են, կարող են կրել մեծ բեռներ (ավելի քան 50 տ)։ Նրանք ունեն նաև անվիճելի առավելություններ․

եթե մետաղական աստիճանաքայլը բացօդյա է, ապա հեշտ է նրա վրայից թափվում ջրերը, ձյունը և չի սառուցապատվում․
կայուն են ջերմաստիճանի կտրուկ փոփոխությունների նկատմամբ․
մետաղական աստիճանաքայլերը ապահովում են հեշտություն և ապահովություն ամբողջ կոնստրուկցիային․Ինչպես արդյունաբերական, այնպես էլ մասնավոր շինարարության դեպքում մետաղական աստիճանաքայլերը ունեն անվիճելի օգուտներ, որտեղ կարևոր տեղ է զբաղեցնում հուսալիությունը։


== Ծանոթագրություններ ==
(9797) Ռաես

(9797) Ռաես (անգլ.՝ Raes), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 18-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,175011 ա. մ., առավելագույնը մոտենում է 2,654 ա. մ. հեռավորության վրա և հեռանում 3,696 ա. մ.։ Արեգակի շուրջ մեկ ամբողջական պտույտ է կատարում 2066,41 երկրային օրվա ընթացքում, իր ուղեծրով շարժվելով միջինում 0,174215 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9797) Ռաես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համբույր (նկար, Մունկ)

«Համբույր» (նորվ.՝ Kyss), նորվեգացի նկարիչ-էքսպրեսիոնիստ Էդվարդ Մունկի նկարներից։ Նախնական էսքիզները ստեղծվել են 1890-ական թվականների սկզբին, սակայն հռչակավոր և սիրված տարբերակը թվագրվում է 1897 թվականին։ Այն հանդիսանում է նկարչի «Կյանքի ֆրիզ» ստեղծագործական ժամանակաշրջանի աշխատանքներից։


== Նկարագիր ==
Նկարում պատկերված են երկու սիրահար երիտասարդներ, որոնք պատուհանի մոտ կանգնած համբուրվում են այնպես, կարծես միաձուլված լինեն։ Նրանց դեմքերը ներթափանցվում են մեկը մյուսի մեջ։ Ամենայն հավանականությամբ սենյակի ներքին կահավորումն ու ձևավորումը համընկնում է «Գիշերը Սեն Կլուում» կտավի ինտերիերի հետ (1890): Այս հանգամանքը հնարավորություն է ընձեռում ենթադրել, որ կտավի ստեղծման հիմքում դրված է նկարչի իրական հիշողությունները։
Մունկի «Համբույր» նկարը ոգեշնչել է երիտասարդ քանդակագործ Գուստավ Վիգելանդին, ով այդ տպավորությունների ներքո ստեղծել է «Թեքություն» քանդակը։


== Պատկերասրահ ==

		
		
		


== Տե՛ս նաև ==
Էդվարդ Մունկի նկարների ցանկ


== Ծանոթագրություններ ==
Նադեժդինսկի գյուղական խորհուրդ (Դիկանսկի շրջան)

Անվան այլ կիրառումների համար տե՛ս՝ Նադեժդինսկի գյուղական խորհուրդ (այլ կիրառումներ)Նադեժդինսկի գյուղական խորհուրդ  (ուկրաիներեն՝ Надеждинська сільська рада), Ուկրաինայի Պոլտավայի մարզի Դիկանսկի շրջանում։
2001 թվականի տվյալներով Նադեժդինսկի գյուղական խորհրդում բնակվում էր 541 մարդ։ Բնակավայրը զբաղեցնում է 25,47 կմ² տարածք։ Բնակչության խտությունը կազմում էր 21,24 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոմպանտերո

Մոմպանտերո (իտալերեն՝ Mompantero), կոմունա Իտալիայի Պիեմոնտ մարզի Թուրին գավառում։
Բնակչությունը՝ 678 մարդ (2008 թվականի տվյալներով)։ Բնակչության խտությունը՝ 25 մարդ/կմ²։ Տարածքը՝ 30 կմ²։ Փոստային ինդեքս՝ 10059։ Հեռախոսային կոդ՝ 0122։


== Ժողվրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարմիր որթատունկերն Առլում

«Կարմիր որթատունկերն Առլում» (հոլ.՝ De rode wijngaard), պատկանում է նիդերլանդացի գեղանկարիչ Վինսենթ վան Գոգի վրձնին։ Երկար ժամանակ ենթադրվում էր, որ այս կտավը հեղինակի միակ աշխատանքն է, որը վաճառվել է նրա կյանքի օրոք


== Պատմություն ==
Վան Գոգը նկարը նկարել է Ֆրանսիայի հարավում տեղակայված Առլ փոքրիկ քաղաքում գտնվելու ընթացքում։ Այնտեղ անցկացրած կարճ ժամանակահատվածը (1888 թվականի փետրվարից մինչև 1889 թվականի մայիս) արդյունավետ շրջան է համարվում նկարչի կյանքում։ Նրա մոտ էր եկել Պոլ Գոգենը, և Վինսենթը երազում էր նկարիչների միության ստեղծման մասին, որը պետք է ղեկավարեր նրա ընկերը։ Վան Գոգը ներշնչվում էր շրջապատող բնապատկերներով, քաղաքային և գյուղական վայրերի տեսարաններով։ 1888 թվականի նոյեմբերին եղբորը՝ Թեո վան Գոգին գրում է.


== Նկարագրություն ==
«Կարմիր որթատունկերը Առլում» կտավում պատկերված է խաղողահավաքը Մոնմաժուրի աբբայության շրջակայքում։ Վան Գոգի կտավում այս բնապատկերը ձեռք է բերել առակի բնույթ։ Մարդիկ, ովքեր հավաքում են բերքը, դարձել են կյանքի խորհրդանիշը, որը նկարիչը ներկայացնում է իբրև ամենօրյա ծանր աշխատանք (ռուս.)


== Գտնվելու վայր ==
Հետագայում այս աշխատանքը ցուցադրվել է Բրյուսելում` «Քսանի խումբ» ստեղծագործական ընկերության ութերորդ ցուցահանդեսում, և գնվել է բելգիացի նկարիչ Աննա Բոշի կողմից չորս հարյուր ֆրանկով (ռուս.)։
«Գիշերային սրճարան» նկարի հետ մեկտեղ այս կտավը ձեռք է բերել ռուս կոլեկցիոներ Իվան Աբրամովիչ Մորոզովը։ Ազգայնացումից հետո նրա հավաքածուն ցուցադրվեց Նոր եվրոպական արվեստի պետական թանգարանում (այժմ՝ Պուշկինի անվան Կերպարվեստի թանգարան (Մոսկվա))։


== Ծանոթագրություններ ==


== Գրականություն ==
Винсент Ван Гог. Письма к брату Тео. — СПб.։ Издательский Дом «Азбука-классика», 2007. — ISBN 978-5-91181-478-6 (ռուս.)


== Արտաքին հղումներ ==
Նկարը Պուշկինի անվան Կերպարվեստի թանգարանում
Գուզալդարա

Գուզալդարա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Գուզալդարա ձորահովտի հյուսիսում։


== Պատմություն ==
1915 թվականի Մեծ եղեռնի ժամանակ բնակչությունը տեղահանվել և կոտորվել է։


== Բնակչություն ==
XX դարի սկզբին ուներ 50 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Էնս (գետ)

Էնս (գերմ.՝ Enns), գետ Կենտրոնական Եվրոպայում, Դանուբ գետի աջ վտակը։ Գետի երկարությունը 320 կմ է։ Ջրի միջին ծախսը գետաբերանում 210 մ³/վրկ է։
Էնս գետի ակունքը գտնվում է Ստորին Տաուերն լեռներում, ավստրիական ֆեդերալական Զալցբուրգ նահանգի տարածքում։ Հետո գետը հոսում է հյուսիսարևելյան ուղղությամբ՝ Շտիրիա նահանգի տարածքով, Արևելյան Ալպեր լեռնաշղթայի հովտի միջով։
Շտայրից հյուսիս Էնսը սահման է ձևավորում Վերին և Ստորին Ավստրիաների միջև, որոնք միջնադարում հայտնի էին որպես Ավստրիա Էնսից վերև և Ավստրիա Էնսից ներքև ։ Գետը թափվում է Դանուբի մեջ Մաուտհաուզեն և Էնս քաղաքների մոտ։
Ներկայումս Էնսում կա 15 հիդրոէլեկտրակայան։


== Պատկերասրահ ==

		
		


== Ծանոթագրություններ ==


== Գրականություն ==
«Эннс»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Էնս Archived 2017-08-09 at the Wayback Machine. Գեզոյզե ազգային պարկ (գերմ.)
Ennskraftwerke AG (գերմ.)
Գոգոլի փողոց (Կրասնի Սուլին)

Անվան այլ կիրառումների համար տե՛ս՝ Գոգոլի փողոց (այլ կիրառումներ)Գոգոլի փողոց (ռուս.՝ Улица Гоголя), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Սկիզբ է առնում Նեկրասովի փողոցից և ավարտվում Կունդրյուչյա գետի ափից քիչ հեռու։ Երկարությունը 280 մետր է։


== Նկարագրություն ==
Կրասնի Սուլին քաղաքի Գոգոլի փողոցը սկսվում է Նեկրասովի փողոցից և ավարտվում Կունդրյուչյա գետի ափից քիչ հեռու։ Կարճ փողոց է. երկարությունն ընդամենը 280 մետր է։ Փողոցում կա համարակալված 27 շինություն. ձախ կողմում (կենտ համարներ)` 13, աջ կողմում (զույգ համարներ)` 14 շինություն։
Գոգոլի փողոցի փոստային դասիչն է՝ 346352։
Փողոցն անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Գոգոլի լավագույն ստեղծագործություններն են «Տարաս Բուլբա», «Մեռած հոգիներ» վեպերը, «Ռևիզորը», «Ամուսնություն» թատերգությունները, «Ցնորվածի հուշատետրը», «Պատմություն այն մասին, թե ինչպես Իվան Իվանովիչը գժտվեց Իվան Նիկիֆորովիչի հետ», «Դիմանկարը» և այլ պատմվածքներ։ Որպես քննադատական ռեալիզմի հիմնադիր, երգիծաբան, Գոգոլը ստեղծել է իր անկրկնելի ոճը, որտեղ ձուլվել են քնարականությունը, ռոմանտիկ ոգեշնչվածությունը և սուր երգիծանքը։ Նա հսկայական ազդեցություն է գործել ոչ միայն ռուսական, այլև համաշխարհային գրականության զարգացման վրա։


== Ծանոթագրություններ ==


== Աղբյուրներ ==
Улица Гоголя в Красном Сулине
Подробная карта Улица Гоголя, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Гоголя(չաշխատող հղում)
Անդրանիկ Անդրեասյան (այլ կիրառումներ)

Անդրանիկ Անդրեասյան կարող է վերաբերել՝

Անդրանիկ Անդրեասյան (ծնվ. 1961), ՀՀ պետական գործիչ։
Անդրանիկ Անդրեասյան (1909-1996), հայ գրող, խմբագիր։
Բիսշոֆսայմ

Բիսշոֆսայմ (ֆր.՝ Bischoffsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 3126 մարդ, բնակչության խտությունը` 253.53 մարդ/կմ²։ Բնակավայրը զբաղեցնում է 12.33 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 22 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2142 աշխատունակ (15-64 տարեկան) բնակիչ, որոնցից ակտիվ էին 1638-ը, իսկ ոչ ակտիվները` 504։ Ակտիվության ցուցանիշը կազմում է 76,5 %։ 1638 աշխատունակ մարդկանցից աշխատել է 1536 անձ (784 տղամարդ և 752 կին)։ Գործազուրկ են եղել 102 անձ (61 տղամարդ և 41 կին)։ 504 անաշխատունակներից 163-ը եղել են աշակերտներ կամ ուսանողներ, 191-ը` թոշակառուներ, իսկ 150-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուբաբա Մուրադովա

Ռուբաբա Խալիլ ղիզի Մուրադովա (ադրբ.՝ Rübabə Xəlil qızı Muradova, մարտի 21, 1933(1933-03-21), Արդաբիլ, Իրան - օգոստոսի 28, 1983(1983-08-28), Բաքու, Ադրբեջանական ԽՍՀ, ԽՍՀՄ), խորհրդային ադրբեջանական երգիչ, Ադրբեջանական ԽՍՀ ժողովրդական արտիստ ;


== Կենսագրություն ==
Ռուբաբա Մուրադովան ծնվել է 1933 թվականի մարտի 22-ին, Արդաբիլ քաղաքում։ Կարճ ժամանակ աշխատել է Սաբիրաբադի պետական դրամատիկական թատրոնում։ Ալեսկեր Ալեքպերովը պատահաբար տեսավ նրան և հրավիրել է Ադրբեջանի պետական ակադեմիական ֆիլհարմոնիա։ 1951–1955 թվականներին սովորել է Ա.Զեյնալլու անվան Բաքվի երաժշտական դպրոցում ՝Սեյիդ Շուշինսկու դասարանում։
1954 թվականից մինչև կյանքի վերջը նա մենակատար էր, այնուհետև ՝մարզիչ Ադրբեջանի օպերայի և բալետի պետական ակադեմիական թատրոնում։
Մահացել է Բաքվում 1983 թվականի օգոստոսի 28-ին։
Նա կատարել է Լեյլիի, Ասլիի («Լեյլի և Մեջնուն» օպերա, «Ասլի և Քերեմ» օպերա, Ուզեիր Հաջիբեկով), Էրեբզենգիի («Շախ Իսմայիլ» օպերա, Աբդուլ Մագոմաև), Շախսենեմ («Աշուղ Գարիբ», Զուլֆիկար Հաջիբեկով) և այլ դերերը։


== Աղբյուրներ ==
Üzeyir Hacıbəyov Ensiklopediyası. Bakı, 2007. səh.154.


== Ծանոթագրություններ ==
Իսպանիայի Արքայական ֆուտբոլի ֆեդերացիա

Իսպանիայի Արքայական ֆուտբոլի ֆեդերացիա (իսպ.՝ Real Federación Española de Fútbol կամ RFEF)՝ իսպանական ֆուտբոլային կազմակերպություն։ Շտաբը գտնվում է Մադրիդի Լաս Ռոսաս դե Մադրիդ արվարձանում։
Այն կազմակերպում է երկրի առաջնային լիգաները՝ այդ թվում Լա Լիգան, Սեգունդա Դիվիզիոնը և Սեգունդա Դիվիզիոն Բ-ն։ Այն նաև ղեկավարում է Տերկերա Դիվիզիոնը Իսպանիայի տարածքային ֆուտբոլի ֆեդերացիաների օգնությամբ։
Ֆեդերացիան նաև կառավարում է Իսպանիայի ֆուտբոլի ազգային հավաքականին (տղամարդկանց), կանանց և երիտասարդական ազգային հավաքականներին։ Իսպանիայի ազգային ֆուտզալի հավաքականը նույնպես պատկանում է ֆեդերացիային։
Բոլոր սրբերի եկեղեցի (Տագանրոգ)

Բոլոր սրբերի եկեղեցի (ռուս.՝ Церковь Всех Святых), ուղղափառ տաճար Ռուսաստանի Ռոստովի մարզի Տագանրոգ քաղաքում։ Ենթարկվում է Մոսկվայի պատրիարքարանի Ռոստովի և Նովոչերկասկի թեմին։ Կառուցվել է 1824 թվականին։


== Պատմություն ==
Բոլոր սրբերի տաճարը հիմնադրվել է 1810 թվականին։ Շինարարական աշխատանքները շարունակվել են տևական ժամանակ և ավարտվել միայն 1824 թվականին։ Դրանց ավարտից անմիջապես հետո տաճարն օծվել է և կցագրվել Վերափոխման տաճարին։ Հայտնի է, որ 1826 թվականին կայսրուհի Ելիզավետա Ալեքսեևնան ամուսնու՝ կայսր Ալեքսանդր I-ի մահից հետո նվիրաբերել է 1000 ռուբլի տաճարի պահպանության համար։
1837 թվականին եկեղեցին վերակառուցվել է և ստացել մինչև մեր օրերը պահպանված տեսքը։ Ավելի ուշ, 1860 թվականին, եկեղեցին վերանորոգվել է, նրան կցակառուցվել են սեղանատուն և զանգակատուն։
1910 թվականին եկեղեցուն կից բացվել է եկեղեցական-ծխական դպրոց։
1922 թվականին եկեղեցին փակվել է և կողոպտվել, թեև մնացել է քաղաքի 25 պաշտամունքային կառույցներից միակը, որը պահպանվել է նախնական տեսքով և չի ավերվել խորհրդային տարիներին։ Վերմախտի զորքերի կողմից քաղաքի օկուպացիայի ժամանակ այն կրկին բացվել է։
Եկեղեցու կրիպտեում կա մի քանի գերեզման։ Մասնավորապես, այստեղ հանգչում է պրոֆեսոր, դերծովակալ և Տագանրոգի 13-րդ քաղաքապետ Լև Կուլչիցկու աճյունը։


== Ծանոթագրություններ ==
Սեքստոս Պրոպերցիոս

Սեքստոս Պրոպերցիոս (Sextus Propertius) (մ․ թ․ ա․ մոտ 50-մ․ թ․ ա․ մոտ 15), հռոմեացի բանաստեղծ։ Պրոպերցիոսի սիրային եղերերգերի (ընդամենը 92, ամփոփված են 4 գրքում) հիմնական թեման դառնություններով ու վշտով լի բուռն տենչանքն է սիրեցյալի հանդեպ։ «Եղերերգ, եղերերգական» հասկացությունների ետդասական բովանդակությունը ձևավորվել է Պրոպերցիոսի ազդեցությամբ։ ժամանակի ընթացքում սիրային թեման Պրոպերցիոսի մոտ իր աեղը զիջել է դիցաբանական սյուժեներին, հին հռոմեական սխրագործությունները գովերգելուն։ Պրոպերցիոսի չափածոյի համար բնորոշ են մտքերի ու տրամադրությունների արագ փոփոխությունը, արտահայտությունների միտումնավոր անորոշությունը, դիցաբանական մանրամասների առատությունը։ Նրանից սովորել են Օվիդիոսը և մ․ թ․ 1-ին հռոմեացի շատ բանաստեղծներ։ Միջին դարերում Պրոպերցիոսը մոռացվել է, նրա նկատմամբ վերստին հետաքրքրություն է առաջացել Պետրարկայի ժամանակներից սկսած։
Երկնոլորտ

Երկնոլորտ, կամայական շառավղով երևակայական օժանդակ ոլորտ, որի վրա պրոյեկտվում են երկնային լուսատուները։ Օգտագործվում է աստղաչափական խնդիրներ լուծելիս։
Երկնոլորտի մասին պատկերացումներն առաջացել են դեռևս հնում. հիմքում ընկած է գմբեթաձև երկնակամարի գոյության տեսողական պատկերացումը։ Այդ պատկերացումը կախված է այն բանի հետ, որ երկնային լուսատուների հսկայական հեռավորությունների պատճառով մարդու աչքն ի վիճակի չէ տարբերել այդ հեռավորությունները։ Երկրաչափական առնչությունների պարզեցման համար երկնոլորտի շառավիղը սովորաբար ընդունում է հավասար միավորի։ Կախված դիտարկվող խնդրի բնույթից՝ որպես երկնոլորտի կենտրոն ընտրում են Երկրի, Արեգակի, մոլորակների կենտրոնները կամ այն կետը, որտեղ գտնվում է դիտորդը։ Երկնոլորտի վրա լուսատուների փոխադարձ դիրքն ու տեսանելի շարժումներն ուսումնասիրելու համար ընտրում են որևէ կոորդինատների համակարգ։


== Աշխարհագրական նկարագրությունը ==

Երկնոլորտը համապատասխանում է դիտորդի՝ Երկրի մակերևույթի φ լայնության վրա գտնվելուն։ Այս ոլորտի կենտրոնով անցնող ուղղագիծը երկնոլորտը հատում է Z և Z' 
կետերում, որոնք կոչվում են համապատասխանաբար՝ զենիթ (դիտորդի գլխավերևում) և նադիր։ Երկնոլորտի կենտրոնով անցնող և ուղղաձիգ ուղղությանն ուղղահայաց հարթությունը ոլորտը հատում է NESW մեծ շրջանագծով, որը կոչվում է մաթեմատիկական կամ իրական հորիզոն։ Մաթեմատիկական հորիզոնը երկնոլորտը բաժանում է տեսանելի և անտեսանելի կիսոլորտների. առաջինում գտնվում է զենիթը, երկրորդում՝ նադիրը։ Երկնոլորտի կենտրոնով անցնող և Երկրի պտտման առանցքին զուգահեռ ուղիղը կոչվում է երկրի առանցք, իսկ այդ ուղիղի և երկնոլորտի հատման կետերը՝ աշխարհի Հյուսիսային (P) և Հարավային (P') բևեռներ։
Աշխարհի առանցքին ուղղահայաց և երկնոլորտի կենտրոնով անցնող հարթությունը ոլորտը հատում է AWA'E մեծ շրջանագծով, որը կոչվում է երկնային հասարակած։ Երկնային հասարակածին զուգահեռ երկնոլորտի փոքր շրջանագծերը կոչվում են երկնային զուգահեռականներ։ Աշխարհի առանցքի և մաթեմատիկական հորիզոնի հարթության, ինչպես նաև ուղղագիծ ուղղության և երկնային հասարակածի հարթության միջև եղած անկյունները հավասար են դիտման վայրի φ աշխարհագրական լայնությանը։ Աշխարհի բևեռներով, զենիթով ու նադիրով անցնող՝ երկնոլորտի մեծ շրջանագիծը կոչվում է երկնային միջօրեական։ Երկնային միջօրեականի և մաթեմատիկական հորիզոնի հատման երկու կետերից մեկը կոչվում է հյուսիսի կետ (N), իսկ մյուսը՝ հարավի կետ (S)։ Այդ կետերը միացնող NS ուղիղը կոչվում է միջօրեի գիծ։ Մաթեմատիկական հորիզոնի և երկնային հասարակածի հատման երկու կետերից մեկը կոչվում է արևելքի կետ (E), իսկ մյուսը՝ արևմուտքի կետ (W)։
Երկնոլորտի մեծ շրջանագիծը, որով կատարվում է Արեգակի տեսանելի տարեկան շարժումը, կոչվում է խավարածիր։ Խավարածրի և երկնային հասարակածի հարթությունները կազմում են ε=23°27' անկյուն։ Խավարածիրը հասարակածը հատում է երկու կետում, որոնցից մեկը գարնանային, իսկ մյուսը աշնանային գիշերահավասարի կետն է։ Գիշերահավասարի կետարից 90°-ով թեքված կետերը կոչվում են ամառային և ձմեռային արևադարձի կետեր։
Անանուն դայկաներ

Անանուն դայկաներ, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Վայոց ձորի մարզում, Գնդեվազ գյուղից 4 կմ հյուսիս-արևելք, Արփա գետի կիրճում, Վայք-Ջերմուկ հին ճանապարհին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
BMW M6

BMW M6, բարձր տեխնոլոգիաներով արտադրված ավտոմեքենա, որը պատկանում է BMW 6 սերիային, մշակվում և կատարելագործվում է գերմանական ավտոարտադրող BMW-ի կողմից։ Առաջին սերունդը թողարկվել է 1983 թվականին։ BMW M6-ը էլեկտրոնիկայով հարուստ ավտոմեքենա է, ունի 5-12 փոխանցման ռեժիմներ։
Գոյություն ունեն M6-ի այլ սերունդներ՝

BMW M635CSi / M6 E24 (1986-1989)
BMW М6 E63/E64 (2005-2010)
BMW M6 F11/F12 (2012 թվականից)M6-ի արտադրությունը 2018 թվականից դադարեցվել է և 2019 թվականին փոխարինվել BMW M8 (F91/F92/F93)-ով։


== Ծանոթագրություններ ==
Տիգրանակերտ տեղավայրի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Տիգրանակերտ տեղավայրի պատմության և մշակույթի հուշարձանների ցանկը։ Ցանկում ներառված է ընդամենը 8 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Հաճնի հայրենակցական ընդհանուր միություն

Հաճնի հայրենակցական ընդհանուր միություն, հիմնվել է 1927 թ.-ի մայիսի 30-ին, ԱՄՆ-ի Ռոչեստր քաղաքում (Նյու Յորքի նահանգ)։ Միավորել է տարբեր երկրներում ապաստանած հաճնցիների ստեղծած հայրենակցական միությունները։ Կենտրոնը Չիկագոն էր։ 1928 թ.-ից Մարսելում (Ֆրանսիա) հրատարակվող «Հաճն» ամսագիրը ճանաչվել է Հաճնի հայրենակցական ընդհանուր միության պաշտոնաթերթ։ 1933 թ.-ին միության կենտրոնը տեղափոխվել է Լոս Անջելես (այստեղ պաշտոնաթերթը վերահրատարակվել է «Նոր Հաճըն» անունով), ապա՝ Բուենոս Այրես (1940-ական թթ. սկզբին տարբեր երկրներում հաստատված 7065 հաճնցիներից 1601-ը բնակվում էր Հարավային Ամերիկայում), «Նոր Հաճընը» փոխադրվել է այնտեղ։ 1925 թ.-ի ներգաղթի ժամանակ և Երկրորդ համաշխարհային պատերազմից հետո մեծ թվով հաճնցիներ ներգաղթել են Հայաստան։ Հաճնի հայրենակցական ընդհանուր միության խնդրանքով 1958 թ.-ին Հայաստանում հիմնվել է Նոր Հաճըն քաղաքատիպ ավանը։ 1972-ին միության նախաձեռնությամբ Նոր Հաճընում կանգնեցվել է Հաճընի հերոսամարտին (1920) նվիրված հուշարձան (հեղինակ Ռաֆայել Իսրայելյան)։ Միությունը մասնաճյուղեր ունի Հյուսիսային և Հարավային Ամերիկայի, Եվրոպայի և Ասիայի մի շարք քաղաքներում։
Սեն Ֆելիքս դը Սորգ

Սեն Ֆելիքս դը Սորգ (ֆր.՝ Saint-Félix-de-Sorgues), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 199 մարդ, բնակչության խտությունը` 6.00 մարդ/կմ²։ Բնակավայրը զբաղեցնում է 29 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 130 կմ արևելք, Ռոդեզ քաղաքից` 65 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան)  բնակիչ, որոնցից ակտիվ էին 83-ը, իսկ ոչ ակտիվները` 34։ Ակտիվության ցուցանիշը կազմում է 70,9 %։ 83 աշխատունակ մարդկանցից աշխատել է 74 անձ (46 տղամարդ և 28 կին)։ Գործազուրկ են եղել 9 անձ (1 տղամարդ և 8 կին)։ 34 անաշխատունակներից 8-ը եղել են աշակերտներ կամ ուսանողներ, 19-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վո (այլ կիրառումներ)

Վո, կարող է վերաբերել՝

Վո - համայնք Ֆրանսիայում
Վո - կոմունա Իտալիայում
Վո - կանտոն Շվեյցարիայում
(1769) Կառլոստոռես

(1769) Կառլոստոռես (անգլ.՝ Carlostorres), աստերոիդ աստերոիդների հիմնական գոտում։ Հայտնաբերվել է 1966 թվականի օգոստոսի 25-ին Սենոն Պերեյրայի կողմից Կորդովայում։
Միջին հեռավորությունը Արեգակից կազմում է 2,178245 ա. մ., առավելագույնը մոտենում է 1,8682 ա. մ. հեռավորության վրա և հեռանում 2,4883 ա. մ.։ Արեգակի շուրջ մեկ ամբողջական պտույտ է կատարում 1174,24 երկրային օրվա ընթացքում, իր ուղեծրով շարժվելով միջինում 0,30658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1769) Կառլոստոռես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեֆ սուլթանի մզկիթ

Դեֆ սուլթանի մզկիթ, շիա իսլամական մզկիթ Երևանում։ Կառուցվել է պարսից Դեֆ Սուլթան կառավարչի օրոք 1515 թվականից հետո։ Մզկիթը հիշատակվում է Ժան Բապտիստ Շարդենի հիշատակություններում որպես կիսաքանդ մզկիթ՝ Երևանի եպիսկոպոսի աթոռանիստի՝ Սուրբ Սարգիս եկեղեցու, ու այդ օրերին նաև Սուրբ Հակոբ ու Ձորագյուղի Անապատ մատուռի մոտակայքում։ Ենթադրաբար վերջնականապես քանդվել է 1679 թվականի մեծ երկրաշարժի արդյունքում, սակայն հետագայում 1766 թվականին նույն տեղում կառուցվել է Հուսեյն Ալի խանի Կապույտ մզկիթը։


== Ծանոթագրություններ ==
Դուբրովսկոե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ Դուբրովսկոե (այլ կիրառումներ)Դուբրովսկոե (ուկրաիներեն՝ Дібрівське, Ղրիմի թաթարերեն՝ Molla Eli), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Մոլլա-Էլի։
2001 թվականի տվյալներով Դուբրովսկոե գյուղում բնակվում էր 898 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամիշկինո

Կամիշկինո (ռուս.՝ Камышкино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծուղ

Ծուղ, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սուքիթի

Սուքիթի (վրաց.՝ სუქითი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 820 մետր բարձրության վրա։ Շրջկենտրոն Քարելից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Սիռվե

Սիռվե (էստ․՝ Sõrve), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 238 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աղբյուրն Գաստոնի

Աղբյուրն Գաստոնի, գետակ Կիլիկիայում։ Հոսում է վերջինիս հյուսիս-արևելք շրջանով, Գաստոնի մոտով և թափվում է Ամըկ լիճը։ Գետակի վրա մի փոքր կամուրջ, հնուց անվնաս պահպանվել է մինչև մեր օրերը։


== Ծանոթագրություններ ==
Կոլո (գետ)

Կոլո (ռուս.՝ Коло), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 22 կմ է, ավազանի տարածքը 52,5 կմ2։ Թափվում է լիճ՝ Պյա լիճ Կովդա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000536
Հիդրոլոգիական ուսումնասիրությունների կոդը - 102000053
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիպովկա (գյուղ, Էնգելսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка, գերմ.՝ Schäfer), գյուղ Ռուսաստանի, Սարատովի մարզի Էնգելսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինտերիեր (կենսաբանություն)

Անվան այլ կիրառումների համար տե՛ս՝ Ինտերիեր (այլ կիրառումներ)Ինտերիեր, ներքնակազմ, կենդանիների օրգանիզմի ներքին, մորֆոլոգիական և ֆիզիոլոգիական առանձնահատկությունների ամբողջություն։ Ուսումնասիրվում է կենդանու կոնստիտուցիան, մթերատվության ցուցանիշները և տոհմային արժեքը գնահատելու նպատակով։ Լաբորատոր մեթոդներով հետազոտվում է կենդանու մթերատվությունը և տնտեսապես օգտակար հատկանիշները որևէ չափով պայմանավորող օրգաններն ու հյուսվածքները (օրինակ, կուրծը, մաշկը, մկանաթելերը, ոսկրային հյուսվածքը, արյունը և այլն)։ Հետազոտություններով հաստատված է, որ տարբեր կոնստիտուցիայով ու մթերատվությամբ կենդանիներն առանձնանում են ինտերիերային ցուցանիշներով. որոշակի կապ կա կրծի գեղձային, շարակցական հյուսվածքների տոկոսային հարաբերության, կրծի, մաշկի քրտնագեղձերի քանակի, գեղձային հյուսվածքի և կաթնատվության միջև (օրինակ, զարգացած գեղձային հյուսվածքով կուրծ ունեցող կովերը բարձրակիթ են)։ Հաստատված է, որ գոյություն ունի փոխադարձ կապ ձիերի արյան կարմիր գնդիկների ցուցանիշների և առույգության, խոզերի արյան շիճուկի սպիտակուցային կազմի և վաղահասության, կովերի վահանաձև գեղձի հորմոնում յոդի պարունակության, բարձրագույն նյարդային համակարգի գործունեության և կաթնատվության միջև։ Ծնողների ինտերիերային ցուցանիշներով (հիմք ընդունելով ժառանգական գործոնները) կարելի է նաև կանխագուշակել սերնդի մթերատվության ուղղությունը (օրինակ, արտադրող ցուլի մաշկի քրտնագեղձերի քանակով կարելի է որոշել դուստրերի մթերատվության ուղղությունը)։
Գրաշիոտ շրջան (Միչիգան)

Գրաշիոտ շրջան (անգլ.՝ Gratiot County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,481 կմ² է, բնակչությունը՝ 42,476 մարդ (2010 թ. տվյալներով)։ Շրջկենտրոնն է Իթակա բնակավայրը։ Կազմավորվել է 1831 թ.։
Վարդան Աղաջանյան

Վարդան (Յոհաննիս) Միսակի Աղաջանյան (հուն․՝ Ιωάννης Αγκατζανιαν, մարտի 21, 1971(1971-03-21), Երևան, Հայկական ԽՍՀ, ԽՍՀՄ), խորհրդային և հունական Հունահռոմեական ոճի ըմբշամարտիկ, Եվրոպայի չեմպիոն (1995), 1996 թվականի Ամառային օլիմպիական խաղերի մասնակից։ ԽՍՀՄ սպորտի միջազգային մակարդակի վարպետ է (1989)։


== Կենսագրություն ==
Վարդան Աղաջանյանը ծնվել է 1971 թվականի մարտի 21-ին Երևանում։ Հունահռոմեական ոճի ըմբշամարտով սկսել է զբաղվել 10 տարեկան հասակում Ռոբերտ Ասրիյանի ղեկավարությամբ։ Հետագայում նրա հետ աշխատել է նաև Ռոբերտ Ներսիսյանը։ 1988 թվականին դարձել է մինչև 18 տարեկանների աշխարհի չեմպիոն։
1993 թվականին մեկնել է Հունաստան և հետագայում հանդես եկել այդ երկրի կողմից՝ Յոհաննիս Աղաջանյան անվամբ։ 1994 և 1996 թվականներին դարձել է Եվրոպայի առաջնությունների մրցանակակիր՝ երկու անգամն էլ զիջելով միայն հայտնի ռուս ըմբշամարտիկ Զաֆար Գուլիևին։ 1995 թվականին, եզրափակիչ փուլում հաղթելով Գուլիևին, վաստակել է Եվրոպայի չեմպիոնի տիտղոսը։ 1996 թվականին մասնակցել է Ատլանտայում կայացած Օլիմպիական խաղերին՝ զբաղեցնելով 8-րդ տեղը։
1997 թվականին Ըմբշամարտի միջազգային ֆեդերացիան որոշում կայացրեց կրճատել քաշային կարգերի քանակը և լուծարել ամենաթեթև կարգերը։ Ամենաթեթև քաշի շատ մարզիկների նման Աղաջանյանը ևս ստիպված եղավ ավարտել իր սպորտային կարիերան։ Սպորտից հեռանալուց հետո Հունաստանում և Հայաստանում զբաղվում է ձեռնարկատիրական գործունեությամբ։


== Ծանոթագրություններ ==


== Արտաքին հղումներ ==
Вардан Агаджанян – օլիմպիական վիճակագրությունը Sports-Reference.com կայքում (անգլ.)
ΤΟ ΑΓΩΝΙΣΤΙΚΟ «WHO IS WHO» ΤΩΝ ΕΛΛΗΝΩΝ OLYMPIANS(հուն.)
Ioannis Agatzanian at The-Sports.org
«Varntan Ioannis Angakatzanian»։ Sports-Reference.com։ Արխիվացված է օրիգինալից դեկտեմբերի 14, 2012-ին։ Վերցված է նոյեմբերի 14, 2012
Ֆուլտոն շրջան (Նյու Յորք)

Անվան այլ կիրառումների համար տե՛ս՝ Ֆուլտոն շրջան (այլ կիրառումներ)Ֆուլտոն շրջան (անգլ.՝ Fulton County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.380 կմ² է, բնակչությունը՝ 55.531 մարդ (2010 թ. տվյալներով)։ Շրջկենտրոնն է Ջոնսթաուն բնակավայրը։ Կազմավորվել է 1838 թ.։
Նովոսյոլկա (գյուղ, Չեռնյախովսկի շրջան)

Անվան այլ կիրառումների համար տե՛ս՝ ՆովոսյոլկաՆովոսյոլկա (ուկրաիներեն՝ Новосілка), գյուղ Ուկրաինայի Ժիտոմիրի մարզի Չեռնյախովսկի շրջանում։
2001 թվականի տվյալներով Նովոսյոլկա գյուղում բնակվում էր 644 մարդ։ Բնակավայրը զբաղեցնում է 1258 կմ² տարածք։ Բնակչության խտությունը կազմում էր 511,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլիպովիչի (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՊիլիպովիչիՊիլիպովիչի (ուկրաիներեն՝ Пилиповичі), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Պիլիպովիչի գյուղում բնակվում էր 510 մարդ։ Բնակավայրը զբաղեցնում է 1451 կմ² տարածք։ Բնակչության խտությունը կազմում էր 351,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիթքոմ

Սիթքոմ (անգլ.՝ sitcom, բացվում է որպես՝ situation comedy - կատակերգություն ըստ իրավիճակի), հումորային ժանր հեռուստատեսությունում և ռադիոյում, որում գործողությունները տեղի են ունենում սահմանափակ քանակով վայրերում (օրինակ՝ բնակարան, աշխատավայր, դպրոց և այլն)։
Նախնական փուլում սիթքոմներն օգտագործվել են 1920-ական թվականներին ամերիկյան ռադիոծրագրերում, սակայն արդեն 1970-ականներից ձևաչափը մեծ մասամբ օգտագործվում է հեռուստատեսային սերիալներում, որոնք որպես կանոն տևում են 20-30 րոպե՝ ներառյալ գովազդը։
Սիթքոմները կարող նկարահանվել կենդանի հանդիսատեսի ներկայությամբ՝ հումորային պահերին ընդգծելով մարդկային ծիծաղը։ Ծիծաղը կարող է նաև լինել առանց իրական հանդիսատեսի՝ կցված։


== Բնույթը ==
Սիթքոմը, ինչպես ցանկացած հեռուստասերիալ, ունի սցենար, գլխավոր և երկրորդական կերպարներ և նրանց շուրջ զարգացող հումորային, ինչպես նաև դրամատիկ իրավիճակներ։ Առավել հաճախ հանդիպում են սիթքոմներ ընտանիքի, աշխատավայրի կամ մի խումբ ընկերների մասին։
Հեռուստատեսային սիթքոմներում կերպարները երբեմն ունենում են իրենց այցեքարտային խոսքերը և կատակները։ Յուրաքանչյուր սերիայում տեղի ունեցող իրադարձությունը հիմնականում վերադառնում է ստատուս քվոյի, մասնավորապես՝ սերիայի սկզբում որոշ կերպարներ կարող են տարաձայնություններ ունենալ միմյանց հետ, սակայն հաշտվել սերիայի վերջում։ Սերիաների զարգացումը տեղի է ունենում նախորդ սերիաների հետ աննշան կապ ունենալու հետ համատեղ։
Սիթքոմներն ունեն նաև որոշակի առանձնահատկություններ՝ կապված դրանք արտադրող երկրներից։


== Արտաքին հղումներ ==
Առցանց սիթքոմներ
Իրավիճակային կատակերգությունների մատենագրություն
Նիկոլ Անրիո

Նիկոլ Անրիո  (ֆր.՝ Nicole Henriot-Schweitzer, նոյեմբերի 25, 1925(1925-11-25), Փարիզի 16-րդ շրջան, Փարիզ - փետրվարի 2, 2001(2001-02-02), Լուվեսյեն), ֆրանսիացի դաշնակահարուհի։


== Կենսագրություն ==
Նիկոլը ծնվել է 1925 թվականի նոյեմբերի 25-ին Փարիզում։ Երաժշտություն է սովորել Փարիզի Երաժշտության և պարի ազգային կոնսերվատորիայում՝ Մարգերիտ Լոնգի դասարանում։ Այն ավարտել է 1938 թվականին։ Նույն թվականին ստացել է դաշնամուրի իր առաջին մրցանակը։ 1939 թվականին Լյուքսեմբուրգում Գաբրիել Ֆորեի մրցույթում արժանացել է երրորդ մրցանակի։ 1942 թվականին նա իր դեբյուտը կատարել է Փարիզի կոնսերվատորիայի համերգային ընկերության նվագախմբի հետ՝ կատարելով Ֆրանց Լիստի կոնցերտը, այնուհետև երկար տարիներ դարձել է դիրիժոր Չարլզ Մյունշի սիրելի մեներգչուհին, որի հետ նա հանդես է եկել մոտ 200 համերգներում։ Մյունշի հետ բազմաթիվ համերգներ է տվել նաև ԱՄՆ-ում։
Չարլզ Մունկի կենսագրության մեջ, որը գրել է Դ. Քերն Հոլոմանը, նշված է, որ երիտասարդ դաշնակահարին խոշտանգել են գեստապոն։ Նրա ձախ ձեռքը կոտրվել է։
1958 թվականին Նիկոլն ամուսնացել է փոխծովակալ Ժան-Ժակ Շվեյցերի (1920-1993 թթ.) հետ։ Մեկ տարի անց նրանք որդի են ունեցել։
1970 թվականից նա դարձել է դաշնամուրի պրոֆեսոր Լիեժի, ապա Բրյուսելի կոնսերվատորիաներում, իսկ 1975 թվականին և 1976 թվականինին եղել է Պալոմա Օ ' Շի Սանտանդերի անվան դաշնակահարների միջազգային մրցույթի ժյուրիի անդամ։
Մահացել է 2001 թվականին, Լուվեսիեն քաղաքում։


== Ծանոթագրություններ ==
Անդրես

Անդրես (էստ․՝ Andres, իսպ.՝ Andrés), հունական ծագում ունեցող Անդրեաս անվան էստոնական և իսպանական տարբերակն է։


== Անուն կրողներ ==


=== Էստոնական ===
Անդրես Լուրե (*1959 թ․) Andres Luure, էստոնացի փիլիսոփա
Անդրես Օպեր (*1977 թ․) Andres Oper, էստոնացի ֆուտբոլիստ


=== Իսպանական ===
Անդրես Գուարդադո (*1986 թ․Գվադալախարա) José Andrés Guardado, մեքսիկացի ֆուտբոլիստ
Անդրես Էսկոբար (*1967 թ․Մեդելյին-սպանվել է 1994 թ․) Andrés Escobar, կոլումբիացի ֆուտբոլիստ
Անդրես Ինիեստա (*1984 թ․Ալբասեթե) Andrés Iniesta Lujan, իսպանացի ֆուտբոլիստ
Անդրես Կարվալյո (1862-1934 թթ․) Andrés Héctor Carvallo, պարագվայցի քաղաքական գործիչ
Անդրես Ռոդրիգես (1923-97 թթ․) Andrés Rodríques, պարագվայցի քաղաքական գործիչ
Անդրես Սեգովիա (*1893 թ․Լինարես - 1987 թ․) Andrés Torres Segovia, իսպանացի կիթառահար


== Տե՛ս նաև՝ ==
2282 Անդրես Բելո
Անժի Արենա

«Անժի Արենա» կամ «Խազար», ֆուտբոլային մարզադաշտ Մախաչկալա քաղաքում։ «Անժի» ֆուտբոլային ակումբի տնային մարզադաշտն է։ Մարզադաշտի երկարությունը 102 մետր է, իսկ լայնությունը 72 մետր։ Տեղավորում է ավելի քան 30000 հանդիսականի։


== Պատմություն ==
«Խազար» մարզադաշտը բացվել է 2003 թվականի հուլիսի 22-ին։ Այդ օրը մարզադաշտում տեղի է ունեցել «Անժի»-«Կրասնոդար» հանդիպումն՝ որն ավարտվել է տանտերերի հաղթանակով 1:0 հաշվով։
2013 թվականի մարտի 1-ին մարզադաշտը վերանվանվել է «Անժի Արենա»։ Վերանվանումից հետո առաջին հանդիպումը տեղի է ունեցել 2013 թվականի մարտի 17-ին՝ «Անժիի» և «Կրիլիա Սովետով»-ի միջև, որն ավարտվել է 1:1 հաշվով։


== Ծանոթագրություններ ==


== Արտաքին հղումներ ==
Պաշտոնական կայքը
Մարզադաշտի պաշտոնական էջը facebook.com կայքում
Стадионы ФК «Анжи» Махачкала Archived 2012-08-23 at the Wayback Machine.
Թոռնիկե Շենգելիա

Թոռնիկե Շենգելիա (վրաց.՝ თორნიკე შენგელია, ծնվ.` հոկտեմբերի 5, 1991(1991-10-05), Թբիլիսի, Վրաստան), վրաց պրոֆեսիոնալ բասկետբոլիստ, հարձակվող։ Ներկա պահին հանդես է գալիս Իսպանիայի ACB լիգայի «Կախա Լաբորալ» ակումբում։ Նախկինում խաղացել է նաև Բասկետբոլի ազգային ասոցիացիայի (NBA) «Չիկագո Բուլս» և «Բրուքլին Նեթս» ակումբներում։
2012 թ.-ի դրաֆթում ընտրվելով «Բրուքլին Նեթսի» կողմից՝ Շենգելիան ամռանը մասնակցություն է ունենում այսպես կոչված NBA-ի ամառային լիգայում, որտեղ մասնակցում են միմիայն ակումբների նորեկները (դրաֆթներում ընտրված կամ անկախ կերպով պայմանագիր կնքած), ինչպես նաև պոտենցիալ բասկետբոլիստներ, ովքեր կարող են դառնալ տվյալ ակումբների խաղացողներ։ Շենգելիայի արդյունքները ամառային լիգայում բավականին տպավորիչ էին՝ 10, 2 միավոր և 3, 6 անդրադարձ։ Այն բանից հետո, երբ Շենգելիան հուժկու խաղ է ցույց տալիս «Ֆիլադելֆիա Սիքսերսի» (17 միավոր, 6 անդրադարձ, 2 փոխանցում) և «Ինդիանա Փեյսերսի» (16 միվավոր, 4 խլում, 3 բլոկ) հետ կայացած խաղերում, «Նեթսի» գլխավոր մարզիչ Էվերի Ջոնսոնը New York Post հանդեսին տված հարցազրույցում նշում է, որ ակումբի նախագահական կազմը կորոշի՝ արդյոք Շենգելիային կթողնի ակումբում, թե կուղարկի հետ՝ դեպի Եվրոպա։ 2012 թ.-ի հուլիսի 24-ին «Բրուքլին Նեթսը» 2 տարվա պայմանագիր է կնքում Շենգելիայի հետ։
Շենգելիան հանդես է գալիս նաև Վրաստանի բասկետբոլի ազգային հավաքականի կազմում։ 2011 թ.-ի Եվրոպայի առաջնությունում Նրա միջին տվյալներն էին 8, 8 միավոր, 4, 6 անդրադարձ և 1, 1 արդյունավետ փոխանցում։
2014 թվականի հունվարի 21-ին Շենգելիան փոխանակվում է Մարքիզ Թիգի դիմաց և հայտնվում «Չիկագո Բուլսում», սակայն հեռացվում է թիմի կազմից նույն թվականի ապրիլի 14-ին։ Հունիսի 21-ին նոր պայմանագիր է կնքում ACB լիգայի «Կախա Լաբորալ» ակումբի հետ։


== Ծանոթագրություններ ==


== Արտաքին հղումներ ==
NBA.com էջը
Էջը 2011թ.-ի Եվրոպայի առաջնության պաշտոնական կայքում Archived 2013-02-08 at the Wayback Machine.
Euroleague.net էջը
Դյունեն

Դյունեն, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գերուսովկա

Գերուսովկա (ուկրաիներեն՝ Герусівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Գերուսովկա գյուղում բնակվում էր 90 մարդ։ Բնակավայրը զբաղեցնում է 0,774 կմ² տարածք։ Բնակչության խտությունը կազմում էր 116,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղապատուկ

Աղապատուկ (լատ.՝ Halocnemum), թելուկազգիների ընտանիքի թփերի կամ կիսաթփերի ցեղ։ Ունի 1 տեսակ՝ աղապատուկ կոնաձև (H. strobilaceum)։


== Ձևաբանություն ==
Ցողունները հակադիր ճյուղավորվող են, մսալի, հողի մակերևույթին առաջացնում են արմատակալող թմբեր։ Տարածվող ճյուղերը գորշ են, միամյաները՝ թխականաչ, գլանաձև, հոդավոր, հյութալի։ Թերգարգացած տերևները բութանկյուն են, հակադիր, թեփուկաձև։ Ծաղիկները մանր են, սպիտակավուն՝ նստած տերևածոցերում։ Պտուղը միասերմ է, մանր, ձվաձև։ Մոխիրը պարունակում է պոտաշ։


== Տարածվածությունը Հայաստանում ==
Աճում է Արմավիրի և Արարատի մարզերի աղուտ-ալկալի հողերում։
Դիրինգ (այլ կիրառումներ)

Դիրինգ, կարող է վերաբերել՝

Դիրինգ - գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Դիրինգ - գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Մ.թ.ա. 312


== Դեպքեր ==


== Ծնունդներ ==


== Մահեր ==
Դոլիննայա (Ուլյանկայի վտակ)

Դոլիննայա (ռուս.՝ Долинная), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուլյանկ գետի աջ ափով՝ 7 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000028088
Հիդրոլոգիական ուսումնասիրությունների կոդը - 103002808
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էրիկ Վարդանյան

Էրիկ Վարդանյան, հայ ֆուտբոլիստ, «Փյունիկի» և Հայաստանի ֆուտբոլի ազգային հավաքականի կիսապաշտպան։


== Կարիերան ==


=== Ակումբային ===
Վարդանյանը «Բանանց» և «Փյունիկ» ակումբների ֆուտբոլիստ է։ Այժմ նա հանդես է գալիս Երևանի «Փյունիկի» կազմում կիսապաշտպանի դիրքում։


=== Հավաքականում ===
2017 թվականի նոյեմբերի 9-ին Բելառուսի հավաքականի դեմ խաղում նա կատարել է իր նորամուտը Հայաստանի ազգային հավաքականի կազմում։ Նույն հանդիպման երկրորդ խաղակեսում նա հեռահար գեղեցիկ հարվածով գրավեց մրցակցի դարպասը խփելով իր առաջին գոլը հավաքականի կազմում։ Հայաստանի ազգային հավաքականը Վազգեն Սարգսյանի անվան «Հանրապետական» մարզադաշտում 4։1 հաշվով հաղթանակ տարավ Բելառուսի ընտրանու նկատմամբ։
Հանդիպման ավարտից հետո «Փյունիկի» 19-ամյա կիսապաշտպան Էրիկ Վարդանյանը Հայաստանի հավաքականում իր նորամուտը գոլով նշելուց հետո պատասխանել է լրագրողների հարցերին.


== Ելույթների վիճակագրություն ==


=== Ակումբային կարիերա ===
2017 թվականի նոյեմբերի 4-ի դրությամբ


=== Կարիերան հավաքականում ===


=== Միջազգային գոլեր ===
2017 թվականի նոյեմբերի 13-ի դրությամբ


== Ծանոթագրություններ ==


== Արտաքին հղումներ ==
ֆուտբոլիստի էջը Բանանց ակումբի պաշտոնական կայքէջում Archived 2017-08-22 at the Wayback Machine.
ֆուտբոլիստի էջը Փյունիք ակումբի պաշտոնական կայքէջում Archived 2018-10-05 at the Wayback Machine.
ելույթների վիճակագրությունը armsport.am կայքում Archived 2017-11-11 at the Wayback Machine.
Վարդագույն հովազի որդին

«Վարդագույն հովազի որդին» (անգլ.՝ Son Of The Pink Panther), կատակերգություն։  Ռեժիսոր Բլեյք Էդվարդսի ութերորդ և եզրափակիչ ֆիլմը,  շարունակելով տեսուչ Կլուզաուի արկածների պատմությունը «Վարդագույն հովազի անեծքը» ֆիլմից հետո։


== Սյուժե ==
Գրեթե 30 տարի է անցել այն պահից, երբ տեսուչ Ժակ Կլուզոն օգնել  է Մարիա Գամբրելին խուսափել սպանության մեղադրանքից։ Մարիան այդ ժամանակվանից տեղափոխվել է ծովափնյա քաղաք։ Արքայադուստր Յասմինը Լուգաշ պետությունից, որը ուղեկցում էր հորը, նույնպես ժամանել է այնտեղ։ Արքայադստերը առևանգել են, և Ֆրանսիայի և Լուգաշի միջև կապերի պատճառով ավագ տեսուչ Դրեյֆուսին հանձնարարել են գտնել նրան։ Նրան խանգարում են տեղի ոստիկան Ժակը։ Դրեյֆուսը հանկարծ պարզում է, որ Ժակը Մարիայի որդին է։ Եվ շուտով պարզ է դառնում ավելի անհավատալի փաստ. Ժակը Կլաուսոյի որդին է։ Այժմ Ժակը և Դրեյֆուսը միասին փորձում են գտնել արքայադստերը։


== Դերերում ==
Ռոբերտո Բենինի – ժանդարմ Ժակ Գամբրելլի
Հերբերտ Լոմ–ոստիկանության հանձնակատար Շառլ Դրեյֆուս
Շաբանա Ազմի–թագուհի
Դեբրա Ֆարիտինո–Արքայադուստր Յասմին
Կլաուդիա Կարդինալե–Մարիա Գումբրելլի
Ջենիֆեր Էդվարդս–Յուսա
Ռոբերտ Դավի–Հանս Զաբրա
Մարկ Շնայդեր–Առնոն
Մայք Սթար–Հանիֆ
Քենի Սպալդինգ–Գարթ
Անտոն Ռոջերս– Չարլզ Լազար
Բյորթ Կվոկ–Կատո Ֆոնգ
Գրեհամ Ստարկ–պրոֆեսոր Օգյուստ Բոլս
Օլիվեր Կոտոն–Հարոյակ թագավոր
Ահարոն Իպալե–Ջաֆար
Նատաշա Պավլովիչ–Ռիմա


== Սաունդթրեք ==
Ալբոմի սաունդթրեքը թողարկվել է Milan Records ընկերության կողմից

The Pink Panther Theme  (3:10)
Son of the Pink Panther (1:33)
The Snatch (2:22)
God Bless Clouseau  (2:01)
Samba de Jacques (2:24)
The Gambrelli Theme (2:23)
The Bike Chase (1:52)
The Dreamy Princess (3:58)
Riot at Omar's (2:40)
Mama and Dreyfus (1:43)
Rendez-vous with Cato (1:53)
The King's Palace (1:47)
The Showdown (3:31)
The Pink Panther Theme (tenor sax solo: Phil Todd) (4:18)


== Ծանոթագրություններ ==


== Արտաքին հղումներ ==
Վարդագույն պանտերայի որդին(անգլ.) ֆիլմը Internet Movie Database կայքում
Վարդագույն հովազի որդին(անգլ.) ֆիլմը Rotten Tomatoes կայքում
Կարգավորման կառույցներ

Կարգավորման կառույցներ, ուղղորդիչ կառույցներ, գետերի հուները կարգավորող հիդրոտեխնիկական կառույցներ։ Ըստ նշանակոէթյան տարբերում են՝ ջրաթմբեր, արգելաթմբեր, պատնեշներ, կիսապատնեշներ, հոսքն ուղղող և շեղող կառույցներ, ճյուղային փակոցներ։ Կախված հունի նկատմամբ ունեցած դիրքից, կարգավորման կառույցները լինում են երկայնական, լայնական և համակցված։
Լուլե Էլվ

Լուլե-Էլվ (շվեդերեն՝ Lule älv), գետ Շվեդիայի հյուսիսում։ Սկիզբ է առնում Սկանդինավյան լեռներից, հոսում Նորլանդ սարավանդով, թափվում Բալթիկ ծովի Բոտնիկական ծովածոցը։ Երկարությունը 450 կմ է։ Գետի վրա կառուցվել է ՀԷԿ-երի կասկադ։ Գետաբերանի մոտ է Լուլեո ծովային նավահանգիստը։


== Ծանոթագրություններ ==